Жалба, подадена на 25 ноември 2013 г. — Granette & Starorežná Distilleries/СХВП — Bacardi („42 VODKA JEMNÁ VODKA VYRÁBĚNÁ JEDINEČNOU TECHNOLOGIÍ 42 % vol.“)
(Дело T-607/13)
Език на жалбата: чешки
Страни
Жалбоподател: Granette & Starorežná Distilleries a.s. (Усти над Лабем, Чешка република) (представител: T. Chleboun, lawyer)
Ответник: Служба за хармонизация във вътрешния пазар (марки, дизайни и модели)
Друга страна в производството пред апелативния състав: Bacardi Co. Ltd (Вадуц, Лихтенщайн)
Искания на жалбоподателя
Жалбоподателят иска от Общия съд:
да съедини настоящото производство с това по дело T-435/12;
да отхвърли жалбата на другата страна в производството пред апелативния състав срещу решението на ответника от 9 юли 2012 г. по преписка R 2100/2011-2 (дело T-435/12);
да измени решението на ответника от 16 септември 2013 г. по преписка R 1605/2012-2, като отхвърли жалбата на другата страна в производството, под № B 1753550, срещу заявката за регистрация на марка на Общността „42 VODKA JEMNÁ VODKA VYRÁBĚNÁ JEDINEČNOU TECHNOLOGIÍ 42 % vol.“;да осъди ответника и другата страна в производството пред апелативния състав да заплати на жалбоподателя разноските в производството.Правни основания и основни доводиЗаявител на марката на Общността: Granette & Starorežná Distilleries.Марка на Общността, предмет на спора: фигуративната марка, съдържаща словните елементи „42 VODKA JEMNÁ VODKA VYRÁBĚNÁ JEDINEČNOU TECHNOLOGIÍ 42% vol.“.Притежател на марката или знака, на която/който е направено позоваване в подкрепа на възражението: Bacardi Co. Ltd.Марка или знак, на която/който е направено позоваване в подкрепа на възражението: международна и национална марка, съдържаща словния елемент „42 BELOW“.Решение на отдела по споровете: уважава изцяло възражението.Решение на апелативния състав: отхвърля жалбата.Изложени правни основания: нарушение на член 8, параграф 1, буква б) от Регламента относно марката на Общността.